Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18320

3. Megjegyzés: Az optimális látási körülmények és talajviszonyok a meghatározás szerint a következők: nappal, jó látási körülmények között, csapadékmentes időjárás, az általános megközelítési utak szabadok és szennyeződéstől, azaz víztől, hótól, jégtől, stb. mentesek. 9.2.24 Ajánlás — A tűzoltó anyagoknak a 9-2. táblázatban meghatározott mennyiségét szállító bármely egyéb gépjármű a folyamatos tűzoltó anyag felhasználás, illetve alkalmazás biztosítása érdekében ne érkezzen az első beavatkozó gépjármű(vek) után több, mint egy perccel a helyszínre. 9.2.25 Ajánlás — A tűzoltó és mentő gépjárművek megelőző karbantartásában olyan rendszert alkalmazzanak, amellyel biztosítható, hogy a gépjármű üzemi élettartama alatt mindig megfelelően működik és a meghatározott beavatkozási idő fenntartható. Vészhelyzeti megközelítési utak 9.2.26 Ajánlás — Azon a repülőtéren, amelyen a talajviszonyok ezt lehetővé teszik, vészhelyzeti megközelítési utakat alakítsanak ki a legalacsonyabb beavatkozási idő fenntartásának megkönnyítésére. Különös figyelmet szenteljenek a futópálya küszöb előtti 1000 méter távolságra levő megközelítési, vagy legalább a repülőtér határáig terjedő terület gyors és egyszerű elérésének. Ha a repülőtér határán kerítést helyeznek el, vegyék figyelembe a külső területek egyszerű és gyors megközelíthetőségét is. 2007/70/II. szám Megjegyzés: A repülőtéri szolgálati utak, ha elhelyezkedésük és szerkezetük megfelelő, vészhelyzeti megközelítési utaknak használhatók. 9.2.27 Ajánlás — A vészhelyzeti megközelítési utak teherbírása megfelelő legyen az azokat használó legnehezebb gépjárművek súlyának. A vészhelyzeti megközelítési utak minden időjárási körülmény között használhatók legyenek. A futópálya 90 méteres körzetében levő utakat a felszín eróziójának és az idegen anyagoknak a futópályára történő felhordása megakadályozásának érdekében burkolt felülettel lássák el. Az út felett elhelyezett tárgyak a legnagyobb méretű gépjárműtől megfelelő biztonsági távolságra legyenek. 9.2.28 Ajánlás — Ha az út felületét a környező területtől nem lehet megkülönböztetni, vagy az út elhelyezkedését a hó megállapíthatatlanná teheti, az út szélén, egymástól kb. 10 méter távolságra útjelzőket helyezzenek el. Tűzoltó állomások 9.2.29 Ajánlás — Az összes tűzoltó és mentő gépjárművet általában a tűzoltó állomáson helyezzék el. Ahol a beavatkozási idő fenntartása egy központi tűzoltó állomással nem lehetséges, létesítsenek kihelyezett tűzoltó állomásokat. 9.2.30 Ajánlás — A tűzoltó állomást úgy helyezzék el, hogy a tűzoltó és mentő gépjárművek onnan közvetlenül és akadályok nélkül, a lehető legkisebb számú fordulóval megközelíthessék a futópálya területét. Távközlési és riasztó rendszerek 9.2.31 Ajánlás — A központi és bármely más repülőtéri tűzoltó állomás és a repülőtéri irányító torony, valamint a repülőtéren állomásozó tűzoltó és mentő gépjárművek között külön távközlési rendszert alakítsanak ki. 9.2.32 Ajánlás — Alakítsanak ki a tűzoltó és mentő szolgálat személyzetét riasztó megfelelő rendszert, amelyet a központi és repülőtér területén levő bármely más repülőtéri tűzoltó állomásról, valamint a repülőtéri irányító toronyból is működtetni lehet. Tűzoltó és mentő gépjárművek száma 9.2.33 Ajánlás — A repülőtéren állomásozó tűzoltó és mentő gépjárművek legkisebb száma a következő táblázatnak megfelelő legyen: Repülőtér kategória Tűzoltó és mentő gépjárművek száma 2007/70/II. szám Megjegyzés: A tűzoltó és mentő gépjárművek előírt minimális jellemzőire vonatkozó útmutató a Repülőtér Szolgálati Kézikönyv 1. részében található. Személyzet 9.2.34 A tűzoltó és mentő szolgálatok teljes személyzete feladataik hatásos elvégzésének biztosítása érdekében megfelelő kiképzésben és továbbképzésben kell, hogy részesüljön. A személyzet vegyen részt tényleges, a repülőtéren üzemelő légijármű típusoknak, valamint az alkalmazott tűzoltó és mentő berendezéseknek megfelelő tűzoltási gyakorlatokban, beleértve a túl-nyomás alatt levő üzemanyag tüzeket is.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes